Maria Hungariakoa

Maria Austriakoa edo Maria Hungariakoa (Brusela, 1505eko irailaren 15a - Cigales, 1558ko urriaren 18a) Luis II.a Hungariakoaren emaztea, Hungariako eta Bohemiako erregina ezkontidea eta Habsburgen Herbehereetako gobernadorea izan zen.

Joana I.a Gaztelakoa eta Filipe I.a Gaztelakoaren alaba izan zen. 1515ean Luis II.a Hungariakoarekin ezkondu zen. Ezkontza laburra izan zen, senarra hil egin baitzen 1526an Mohácseko guduan eta ez zuten seme-alabarik izan. Mariak Hungaria gobernatu zuen erregeorde bezala errege berriaren izenean, bere anaia Fernando I.a.

1530ean bere izeba Margaritaren oinordeko izan zen Herbehereetako gobernadore bezala, bere anaia Karlos V.a enperadoreak hala eskatuta. Istiluei eta bere anaia enperadorearekin izandako harreman zailei aurre egin behar izan zien. Hala ere, Frantziaren eta Inperioaren aurrean nolabaiteko independentzia mantentzea lortu zuen. Dimisioa eman ondoren, Gaztelara joan zen, eta han hil zen.

Espainiako infantak
Hungariako errege-erregina ezkontideak
Bruselarrak
Habsburgoko etxea
Austriako printzesak
Espainiako katolikoak
Erregeen alabak